Binyre

Binyrene er et par av endokrine (indresekretoriske) kjertler hos pattedyr, som er lokalisert ved siden av nyrene. Hver binyre består av to deler, en ytre bark og indre marg. De to delene har forskjellig opprinnelse, funksjon og oppbygning. Derfor er det naturlig å betrakte binyrene som to forskjellige endokrine organer. De skiller henholdsvis ut binyrebarkhormoner (glukokortikoider, mineralokortikoider og kjønnshormoner) og katekolaminene: adrenalin og noradrenalin.

Binyrebarkcellene produserer mer enn 30 forskjellige hormoner, binyremargcellene produserer adrenalin. 

Kategori:Det endokrine systemet